תומר גינת

תומר גינת (נולד ב-7 בנובמבר 1994) הוא כדורסלן ישראלי המשחק בעמדת הפאוור פורוורד בקבוצת הפועל תל אביב ומשמש כקפטן נבחרת ישראל בכדורסל. גובהו 2.02 מטר.

קריירה
גינת נולד בקיבוץ גשר הזיו והחל לשחק כדורסל במחלקת הנוער של עירוני נהריה. בעונת 2013/2014 החל לשחק במדי הקבוצה הבוגרת של נהריה, בליגה הלאומית. לאחר עונה אחת עבר לעירוני קריית אתא, במדיה שיחק במשך שתי עונות. בעונת 2015/2016, עונתו השנייה במדי בקבוצה, היה אחד השחקנים הבולטים, קלע 16.4 נקודות בממוצע למשחק ונבחר לישראלי המצטיין בליגה על ידי אתר "ספסל". בסיום העונה הצטרף להפועל תל אביב, בה שיחק בממוצע 22 דקות למשחק וקלע 9.2 נקודות. יכולתו הטובה בעונת הבכורה בליגת העל זיכתה אותו בתואר תגלית העונה. גינת המשיך להפגין יכולת משופרת, ואף נבחר לחמישיית העונה בעונת 2018/2019 אותה סיים כמלך הסלים הישראלי. ב-17 ביולי 2019 מונה לקפטן הקבוצה, לאחר עזיבתו של הקפטן רביב לימונד.

ב-10 ביוני 2020 חתם לעונה אחת במטרופוליטנס 92 מליגת העל הצרפתית, אליה עבר עם תום עונת 2019/2020. בפברואר 2021 האריך את חוזהו בקבוצה עד סיום עונת . עם סיום חוזהו במטרופוליטנס 92, עורר גינת עניין רב ממועדונים רבים בארץ, ביניהם מכבי תל אביב, הפועל ירושלים והפועל תל אביב. ב-20 ביוני 2022 הודיע גינת על חזרתו למועדון הפועל תל אביב בחשבון הטוויטר שלו. הוא חתם על חוזה של כ-1.25 מיליון דולר בקבוצה לחמש עונות.

קריירת נבחרות
גינת שיחק במדי נבחרת העתודה באליפויות אירופה שנערכו ב-2013 בטאלין וב-2014 בכרתים, בהן סיימה הנבחרת במקום ה-15 ובמקום השביעי, בהתאמה. בקיץ 2017 היה השחקן המוביל של הנבחרת האולימפית (עד גיל 25) שייצגה את ישראל בתחרות האוניברסיאדה בטאיוואן והעפילה לשלב רבע הגמר. ב-7 בנובמבר 2022 מונה גינת לקפטן נבחרת ישראל.

קישורים חיצוניים

הערות שוליים

כדורסלנים ישראלים
כדורסלני עירוני נהריה
כדורסלני עירוני קריית אתא
כדורסלני פריז לבלואה
כדורסלני הפועל תל אביב
גשר הזיו: אישים
בוגרי תיכון אזורי סולם צור
כדורסלנים ישראלים בצרפת
ישראלים שנולדו ב-1994